Diari Oficial de la Generalitat Valenciana


Sumari del DOGV 7610, del 08-09-2015 (2015/7364)

DECRET 130/2015, de 4 de setembre, del Consell, que modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/09/04/130/dof/vci/html**

### Dades del document

Número de DOGV
:   7610

Data del DOGV
:   08-09-2015

Secció del DOGV
:   I. DISPOSICIONS GENERALS

Número del document
:   2015/7364


Data del document
:   04-09-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic
    * Conselleria d'Economia Sostenible, Sectors Productius, Comerç i Treball
    * Govern Valencià
    * reglament intern
    * legislació
    * competència administrativa
    * administració regional

DECRET 130/2015, de 4 de setembre, del Consell, que modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2015/7364]  
PREÀMBUL  
  
El Decret 103/2015, de 7 de juliol, del Consell, va establir, en desplegament dels decrets 7/2015, de 29 de juny, de la Generalitat, modificat pel Decret 10/2015, de 6 de juliol, i 9/2015, de 30 de juny, tots ells del president de la Generalitat, l'estructura orgànica bàsica de l'Administració de la Generalitat.  
Raons d'eficiència aconsellen aclarir l'àmbit competencial en matèria de finançament al sector privat, de manera que això possibilite aconseguir una major funcionalitat de l'activitat financera desenrotllada per l'Institut Valencià de Finances i per l'Institut Valencià de Competitivitat Empresarial, i establir una estructura més racional i eficient en l'execució de les seues comeses.  
Així mateix, convé adaptar la denominació de la direcció general amb atribucions en matèria de tecnologies de la informació, de manera que definisca amb més precisió l'àmbit de les seues competències.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, de la Generalitat, del Consell, a proposta del president de la Generalitat i amb la deliberació prèvia del Consell, en la reunió del dia 4 de setembre de 2015,  
  
  
DECRETE  
  
Article únic. Modificació de l'apartat 2.c de l'article 15 i dels apartats 1 i 3.a de l'article 30 del Decret 103/2015, de 7 de juliol, del Consell  
Es modifiquen els apartats 2.c de l'article 15, i 1 i 3.a de l'article 30, del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, la redacció dels quals s'insereix en l'annex d'este decret.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor el mateix dia de la seua aprovació.  
  
València, 4 de setembre de 2015  
  
El president de la Generalitat,  
XIMO PUIG I FERRER  
  
  
  
  
ANNEX  
Nova redacció de l'apartat 2.c de l'article 15 i dels apartats 1 i 3.a de l'article 30 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
  
1. L'apartat 2.c de l'article 15 queda redactat així:  
«Direcció General de Tecnologies de la Informació i les Comunicacions  
La Direcció General de Tecnologies de la Informació i les Comunicacions assumeix les funcions en matèria de modernització de l'Administració, seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat».  
2. Els apartats 1 i 3.a de l'article 30 queden redactats de la manera següent:  
«1. La Secretaria Autonòmica d'Economia Sostenible, Sectors Productius, Comerç i Treball assumeix les funcions que li atribueix l'article 68 de la Llei 5/1983, de 30 de desembre, de la Generalitat, del Consell, en matèria d'economia sostenible, planificació econòmica i estadística de la Generalitat, les relatives a la matèria de treball i emprenedoria, seguretat i salut laboral, foment de l'ocupació, del cooperativisme i de l'economia social, intermediació en el mercat laboral i relacions laborals, indústria, seguretat industrial, investigació i innovació, així com les d'energia i mineria, comerç interior i exterior, artesania i consum. Així mateix, establirà les directrius generals de la política creditícia en l'àmbit de les seues competències, promovent els instruments financers relacionats amb l'economia sostenible, el cooperativisme i l'economia social, que amb este fi es constituïsquen en coordinació amb l'Institut Valencià de Finances, d'acord amb les oportunes previsions pressupostàries».  
«3.a) Direcció General d'Economia, Emprenedoria i Cooperativisme  
Assumeix les funcions en matèria d'estudi i avaluació de l'economia valenciana, d'orientació, planificació i seguiment de les polítiques econòmiques generals i de competitivitat sectorials i territorials, de gestió estadística, les relatives a la supervisió de mediació d'assegurances i reassegurances privades, així com la promoció de l'emprenedoria, cooperativisme i economia social. Així mateix, establirà les directrius generals de la política creditícia en l'àmbit de les seues competències, promovent els instruments financers relacionats amb l'economia sostenible, el cooperativisme i l'economia social, que amb este fi es constituïsquen en coordinació amb l'Institut Valencià de Finances, d'acord amb les oportunes previsions pressupostàries».


Còpia Permalink ELI